

Budapesti Műszaki és Gazdaságtudományi Egyetem

Villamosmérnöki és Informatikai Kar

Komáromi Sándor

Wireless kontroller fejlesztése robotvezérléshez

Konzulens

Nagy Ákos

BUDAPEST, 2023

Tartalomjegyzék

[1 Bevezetés 3](#_Toc137202504)

[1.1 A megoldandó probléma 3](#_Toc137202505)

[2 Használt eszközök 4](#_Toc137202506)

[2.1 Wireless kontroller 4](#_Toc137202507)

[2.2 Robotkar 4](#_Toc137202508)

[3 A felhasznált eszközök 6](#_Toc137202509)

[3.1 ROS2 6](#_Toc137202510)

[3.2 MicroROS 6](#_Toc137202511)

[3.2.1 MicroROS felépítése 7](#_Toc137202512)

[4 A vezérlés leírása 8](#_Toc137202513)

[5 MicroROS telepítése a fejlesztőkörnyezethez 9](#_Toc137202514)

[5.1 Pre-build steps 9](#_Toc137202515)

[5.2 Include könyvtár hozzáadása 10](#_Toc137202516)

[5.3 Kommunikációhoz szükséges fileok 10](#_Toc137202517)

[5.4 További feladatok 10](#_Toc137202518)

# Bevezetés

Ebben a dokumentumban a szeretném bemutatni egy három szegmenses robotkar összekapcsolását a ROS2 (Robot Operating System) rendszerrel. A robotkart a Simonyi Károly Szakkollégium Lego Köre fejleszti az INDACT projekt keretei között. A projekt célkitűzése az Iparban használt technológiák megismerése, valamint reprodukálása, hogy a benne részt vevő tagok jobban megismerhessék azokat. Így esett a választásom erre a témára is, hiszen a ROS2 tökéletes választás robotikai eszközök vezérlésére. Ugyan az iparban nem használják, viszont a különböző ipari fejlesztésekben annál inkább.

Ebben a dokumentumban első sorban azokat a technológiákat fogom bemutatni melyeket a munkám során használtam, valamint azoknak alkalmazását, tényleges felhasználását valódi rendszerekben. Továbbá bemutatom azon tényleges eszközöket, melyeket felhasználtam munkámhoz. A dokumentum elsősorban használati útmutató jellegű lesz, célja, hogy munkám reprodukálható legyen.

## A megoldandó probléma

Feladatom a címben is olvasható wireless kontroller, valamint a fent említett robotkar összekötése, a kettő közötti kommunikáció megvalósítása úgy, hogy mind a kontroller által vezérelt robot kiváltható legyen másikkal, mind a robot vezérlése kiváltható legyen akár másik interfacel, vezérléssel. Ennek elérése érdekében választottam a ROS2-t hiszen, ez nemcsak a kommunikáció felállításában ad lehetőségeket, hanem a robot vezérlésében is. A dokumentum kizárólag a korábban már említett robotkarról szól, azonban használható más robottal való kapcsolat felépítésére is.

# Használt eszközök

## Wireless kontroller

A két eszköz közül, melyek közötti kapcsolat megteremtése a célom, az egyik elkészítése egy diplomaterv feladata, melyet Puskás Timea készít. Az ő feladata a kontroller hardveres és szoftveres elkészítése. A kontroller tartalmaz majd különféle joystikeket, gombokat, kapcsolókat, valamint egy E-stop gombot vészleállítás érdekében. Továbbá egy érintő kijelző további robot specifikus tulajdonságok elvégzéséhez. A kontroller minden tulajdonságát egy ESP32-es mikrokontroller vezérli, a kapcsolat felépítéséhez a vezérlő wifi modulját használjuk fel. A távirányító jelenlegi állapotát az 1. ábra mutatja.

![A képen elektronika, Elektrontechnika, áramkör, Elektronikus alkatrész látható

Automatikusan generált leírás]()

1. ábra: A wireless kontroller jelenlegi állapota

## Robotkar

A vezérlendő robot egy 3 szegmenses RTT robotkar, azaz egy rotációs és két transzlációs csuklót tartalmaz. Henger koordináta rendszerben mozog, valamint léptetőmotorok hajtják. A motorok vezérlői PWM jelet várnak a vezérlésül, így a kiszámolt abszolút pozíciót még át kell számolni relatív elmozdulásba, majd azt PWM jelbe. Azonban a munkám kizárólag a kommunikáció megvalósítását érintette, így csak az abszolút pozíció megadására törekedtem. A robotkar számítási kapacitását egy STM32f746-os mikrokontroller biztosítja, melynek megfelelő lábmennyisége, egyéb feladatok ellátására, valamint bővítéséi lehetőségekre alkalmas. A robotkarhoz egy megfogó is készült, későbbiekben ennek vezérlése is cél. A robotkarról készített fotót a 2. ábra mutatja.

A képen gép, Orvosi felszerelés, fedett pályás, Tudományos műszer látható

Automatikusan generált leírás

2. ábra: A vezérlendő robotkar

# A felhasznált eszközök

Az alap probléma megoldására több lehetőség is akad, ahogyan azt már említettem én a ROS2 mellett döntöttem. Azonban a ROS2 önmagában nem alkalmas mikrokontrollereken való futtatásra, a magas számítási igényei miatt. Ezen probléma megoldására alkalmaztam egy a ROS2 architektúrájába illő szoftvercsomagot, a MicroROS-t.

## ROS2

A ROS2 egy szoftverplatform robotikai alkalmazások fejlesztésére, más névegy egy robotikai software developement kit (SDK). Széles körben támogatja a robotikai alkalmazások tárházát, az oktatástól, a kutatáson át, a terméktervezésig. Több különböző, de egymással összefüggő szoftver komponenst tartalmaz, melyek mind beleillenek egy közös tervezési mintába, valamint kompatibilisek egymással.

## MicroROS

A MicroROS a ROS2 közösség által fejlesztett csomagjai közé tartozik, lefedve egy kritikus részét a palettának, a microcontrollereket. Fő feladata, hogy kapcsolatot teremtsen az adott linux rendszeren futó ROS2, valamint egyéb mikrokontrollerek között. Elrejti a ROS2 számára a kommunikációs hálózatot, így a mikrokontrolleren futó node úgy fog látszani mintha a linux rendszerben működne.

A kommunikáció felépítésére több lehetőséget is támogat a rendszer. Alapvetően három kommunikációs formához készült átfogó támogatás, azonban a kommunikációhoz szükséges függvényeket a felhasználó bármilyen saját rendszerhez hozzáillesztheti. A szoftvercsomag UART, USB, valamint TCP/IP kommunikációs formákat támogat.

A csomag alap célkitűzése az, hogy a platformfüggetlenül bármelyik mikrokontrollerre elérhetővé tegyen minden ROS2-be beépített funkcionalitást. Így alapjaiban az RCL (ROS Client Library) c nyelvű implementációját használták a csomag elkészítéséhez.

A MicroROS egy multiplatformú rendszert kínál, mely különböző fejlesztői környezethez, különböző telepítést biztosít, így elérve egy széleskörűen biztosított palettát.

### MicroROS felépítése

A MicroROS egy kommunikációért felelős Middleware-t nyújt, mely elfedi a kommunikációs protokollt, erre épül fel a ROS c nyelven implementált Client Library-ja, amelyet használ a felhasználó. A számítógéppel, melyen a ROS2 fut ,az azon elindított Agent alkalmazás veszi fel a kapcsolatot, ugyancsak elrejtve minden kommunikációt a ROS többi nodeja számára.

A képen szöveg, képernyőkép, Betűtípus, szoftver látható

Automatikusan generált leírás

. ábra: MicrROS szoftver architektúra

# A vezérlés leírása

Ebben a fejezetben egy robotkar távirányitóval való vezérlésének elvét foglalom össze, részletezve a különböző kommunikációhoz szükséges üzenettípusokat is.

Az irányítás alapját az képezi, hogy a távirányító ismeri a robotkar jelenlegi állapotát, és az alapján adja ki az új pozíció jelet. Így a távirányító mindig teljes egészében részét képezi a szabályozási körnek. A 4. ábra alapján jól látható az, hogy a felhasználó a joystick mozgatásával az adott pozícióhoz hozzáadja az új elmozdulásokat, majd ezt küldi ki a robotra. Az üzenetet egy „command” topic-ra küldi, melyet majd már a robot fogad. A kapcsolatot a laptopon futó két MicrROS Agent hozza létre, így a Robot automatikusan fogadni tudja a kiadott parancsot, melyet átadva a feldolgozó szálnak a robot végrehajt. A Robot a mindenkori pozícióját visszaküldi egy „state” topicra, így a távirányító is tudja azt.

A képen szöveg, képernyőkép, Betűtípus, tervezés látható

Automatikusan generált leírás

4. ábra: Irányítási algoritmus

Az irányítandó robotok között kizárólag a kiküldendő üzenet ad különbséget, egyébként minden esetben ugyanígy kell irányítani. A tesztelt esetben egy robotkart irányítottam. A kiadott parancs egy JointTrajectory típusú üzenet, amely tartalmazza az egyes jointok megnevezését valamint azok irányítását is pozícióban, sebességben, gyorsulásban, vagy nyomatékban. Ezek közül én egy egyszerűbb esetet választottam, mikor csak a robot új pozícióit adtam ki. A robot JointSate üzenetet küldött vissza jelenlegi állapotáról, mely hasonlóan a fentiekhez, csak pozíció információt tartalmazott.

# MicroROS telepítése a fejlesztőkörnyezethez

Ezt a fejezetet elsősorban a fejlesztői környezet bemutatására szeretném használni, így elérve, hogy könnyedén reprodukálható legyen a feladatom. Miután egy STM32-vel dolgoztam magát a MicroROS-t az STM32 fejlesztői környezetéhez, az STM32CubeIDE-hez, csatlakoztattam hozzá. Így annak beállításait több helyen változtatni kellett. A MicroROS egy úgynevezett static library-át adtam hozzá a CubeIDE-hez, ez mindig letölti a teljes szoftvercsomagot, és a szükséges fileokat. Ennek telepítéséhez szükség van MicrROS által nyújtott fájlokra, így a „micro\_ros\_stm32cubemx\_utils” github repositorit le kell cloneolni a projektfileok közé, bármilyen egyéb tevékenység elött.

## Pre-build steps

Annak érdekében, hogy a szoftvercsomag mindig naprakész legyen, minden build esetén ellenőrizni kellett annak naprakészségét. Ezért először a pre-build beállításokat kellett módosítanom. Ez a Project -> Properties -> C/C++ Build -> Settings -> Build Steps Tab alatt található. Itt a pre-build steps mezőben egy bat file elindítását írtam. A filet közvetlenül a project mappába kell elhelyezni, az elindításért felelős parancs a következő:

* ${workspace\_loc:/${ProjName}}\pre-buildCommands.bat.

A file elindít egy docker containert, mely letölt minden szükséges filet. A két összetettebb parancsot tartalmaz, melyeket a 5. ábra mutat be.

A képen szöveg, képernyőkép, Betűtípus, algebra látható

Automatikusan generált leírás

5. ábra: Pre-build steps

## Include könyvtár hozzáadása

Annak érdekébe, hogy a build közben az IDE a micrors könyvtárjait is mellé telepítse, szükséges hozzáadni ezek elérhetőségét mind a compilerhez mind a linkerhez. Ezt a Project -> Properties -> C/C++ Build -> Settings -> Toold Settings Tab -> MCU GCC Compiler -> Include Path almenüben az alábbi hozzáadása szükséges:

* ../micro\_ros\_stm32cubemx\_utils/microros\_static\_library\_ide/libmicroros/include

Az MCU GCC Linker -> Libraries menüben a fentihez hasonlóan kell hozzáadni:

* Libraries: microros
* Library serach path: "${workspace\_loc:/${ProjName}/  
  micro\_ros\_stm32cubemx\_utils/microros\_static\_library\_ide/libmicroros}"

## Kommunikációhoz szükséges fileok

A cloneolt könyvtárból az alábbiakat át kell másolni a projektfileok közé a kommunikáció működése érdekében:

* extra\_sources/microros\_time.c,
* extra\_sources/microros\_allocators.c,
* extra\_sources/custom\_memory\_manager.c,
* Egy választott transport file az extra\_sources/microros\_transports mappából.

## További feladatok

A továbbiakban csak egy-két feladat maradt hátra. Az „.ioc” fájlban be kell állítanunk ahhoz a freeRTOS taskhoz, mely microROS kommunikációt intéz majd, 10 kB-nál nagyobb tárhelyet, ezt úgy tudjuk megtenni ha a Stack Size-hoz 3000-ret írunk hiszen a word típusban megadott szám így 12 kB-memóriát foglal majd a tasknak.

Továbbá szükséges beállítani a választott kommunikációs protokol beállításait is. Én USB-t választottam így az „.ioc” fájlban a Connectivity fül alatt bekapcsoltam az USB kommunikációt, valamint a Middleware -> USB\_DEVICE fül alatt kiválasztottam a Communication Device Class (Virtual Port Com) módot.

Ezekután már nem volt más dolgom csak összefésülni a saját main.c fájlomat a példának ajánlottal, mert én másik kommunikációs formát választottam.